2021. gada 10. augustā Noteikumi Nr. 523

Rīgā (prot. Nr. 55 20. §)

**Grozījumi Ministru kabineta 2005. gada 15. februāra noteikumos Nr. 124 "Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 5. punktu un 54. panta pirmo daļu

Izdarīt Ministru kabineta 2005. gada 15. februāra noteikumos Nr. 124 "Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (Latvijas Vēstnesis, 2005, 28. nr.; 2007, 113. nr.; 2014, 119. nr.; 2018, 211. nr.; 2019, 227. nr.) šādus grozījumus:

1. Aizstāt 2. punkta ievaddaļā vārdus "ir atzīti Eiropas Savienībā un izglītība to ieguvei ir uzsākta" ar vārdiem "un kuru ieguvei izglītība ir uzsākta".

2. Svītrot 2.12. apakšpunktu.

3. Papildināt noteikumus ar 11. punktu šādā redakcijā:

"11. Piemērojot speciālo profesionālās kvalifikācijas atzīšanas sistēmu, Latvijas Republikā tiek atzīti Lielbritānijas un Ziemeļīrijas Apvienotajā karalistē izsniegti farmaceita kvalifikācijas dokumenti (pielikuma 14. punkts), kas dod tiesības veikt farmaceita profesionālo darbību, ja izglītība to ieguvei ir uzsākta no 1987. gada 1. oktobra un ja tie ir izsniegti līdz 2020. gada 31. decembrim un diplomam pievienotais sertifikāts pirmreizēji izsniegts līdz 2020. gada 31. decembrim."

4.  Svītrot pielikuma nosaukumā vārdus "ir atzīti Eiropas Savienībā".

5. Izteikt pielikuma 14. punkta 1. piezīmi šādā redakcijā:

"1 Šis profesionālo kvalifikāciju apliecinošais dokuments dod tiesības uz profesionālās kvalifikācijas atzīšanu, piemērojot speciālo profesionālās kvalifikācijas atzīšanas sistēmu, ja tas izsniegts Lielbritānijas un Ziemeļīrijas Apvienotās Karalistes valstspiederīgajiem vai Eiropas Savienības dalībvalstu pilsoņiem, kas profesionālo kvalifikāciju ieguvuši Lielbritānijas un Ziemeļīrijas Apvienotajā karalistē."

6. Izteikt pielikuma 19. punktu šādā redakcijā:

"19. Norvēģijas Karaliste

|  |  |  |
| --- | --- | --- |
| Diploma nosaukums | Iestāde, kas izdod diplomu | Diplomam pievienotais sertifikāts |
| Apliecība par iegūtu maģistra grādu farmācijā  *Vitnemål for fullført grad master i farmasi* | Universitāte  *Universitet* | –" |

Ministru prezidents A. K. Kariņš

Izglītības un zinātnes ministre A. Muižniece